Aarhuus Stifts-Tidende, 1800-04-16
Indenlandsk. (Fortsættelsen af Forordningen om Handværkslaugene i Kiøbenhavn.) 4) Paa samme Maade skal jevnsidigen forholdes, naar nogen Svend søger Tieneste. Denne lader sig da tegne hos Oldgesellen, som strax mælder det for Oldermanden hvilken igien bekiendtgiør det for de øvrige Mestere, paa den under No. 3 bestemte Maade. 5) Dog skal det ikke være enten Mestere eller Svende formeent, uden dette Middel at søge hinanden, og i at forenes om Tieneste og Arbeid. 6) Dersom nogen Oldermand eller Oldgesel forsømmer, inden 24 Timers Forløb, at efterkomme det, som i denne Henseende er dem paalagt, skal den Skyldige, naar derover føres Anke, bøde 2 Mk. til Stadens almindelige Fattigkasse, for hver Dag han giør Ophold i Bekiendtgiørelsen. 4 s. Dersom nogen Svend, efter selvraadig Vedtægt, undslaaer sig for at arbeide med de Svende, der ere gifte, eller paa anden Maade derfor forhaaner disse, skal han straffes med Fængsel paa Vand og Brød i 4 Dage; hvilken Straf fordobbles, dersom han oftere, igientager at vise saadan Ondskab. 5 5. De Haandværks=Svende, som nægte at arbeide med dem af deres Medbrødre, der staae i kongelig Krigstieneste, enten som hvervede eller Landsoldater, skulle ligeledes straffes med 4 Dages Fængsel paa Vand og Brød og Straffen fordobbles ved igientagen Forseelse. 6 s. Enhver der har lært et Haandværk, hvad enten denne Kundskab er erhvervet ved Underviisning hiemme i Huset, eller paa eet Sted, hvor der ei er Laug, eller paa anden Maade, skal have Ret til at blive Svend eller Mester, uden at han har fornøden at staae visse Aar i Lære, eller som Svend, naar han alene, ved at giøre forsvarligt Svende eller Mesterstykke, gotgiør, at han forstaaer og har lært det Haandværk, ved hvilket han vil ernære sig; dog skal han, ifald han ikke har været indskreven som Dreng lade sig saaledes indskrive, og strax derpaa være berettiget til at giøre sit Svendestykke, og dersom han vil nedsætte sig som Mester, skal han først lade sig indskrive som Svend, hvorefter han maae være berettiget til at giøre Mesterstykke; hvilket den, der saaledes har lært Haandværket, maae kunne giøre, uden at være forbunden til at giøre Kontract med, eller gaae i Tieneste hos nogen Mester i Lauget, enten som Dreng eller Svend. 7 §. 1) Hs. Majestæt vil ikke taale at Laugene herefter i nogen Henseende staae under nogen Tvang af udlændiske Laugs=Fordomme, Vedtægter eller Skikke, der stride imod Landets Love, men vil aldeles løse disse Baand, som ved Misbrug ere indførte og ved Sædvane hævdede hvorimod saavel udlændiske som indlændiske Haandværker, i Kongens Riger og Lande herefter som troe Understattet, ene og alene have at rette sig efter Hs. Majestæte Love og landsfaderlige Buds Forskrivter. 2) Som en Følge heraf, skulle alle Skikke og Ceremonier der bære Præg af de ældre Tiders raae og vilde Sæder, saasom: Behøvling, Sverten i Ansigtet, og deslige, hvad Navn de end maatte have, aldeles afskaffes. 3) Jblant Bogtrykkersvendene skal den Forskiæl, afPostulanter og Kornuter ophøre, og de sidste herefter ikke kunne tilpligtes at betale de saakaldte Anfugtningspenge. 4) Saa skal og den Forskiæl som hos Blikkenslagerne (og muelig i flere Laug) finder Sted, imellem saakaldte gemachte og andre Svende, herefter være aldeles afskaffet. 5) De saakaldte Geburts=Briese, eller Døbe=Attester, som paastaaes af nogle Laugs Svende, at skulle tilveiebringes af enhver Haandværksvend, til Beviis om, at han er fød af ægte Forældre, skulle herefter ansees aldeles ufornødne, og den sunde Fornuft tilsiger at den Svend, der forholder sig ærlig og skikkelig i sit Levnet, samt duelig i sin Haandtering, fortiener borgerlig Agtelse, uden Hensigt til hans Fødsel, eller hans Forældres Kaar.